372 BRANDT. Zoologie. 
Etiamsi enim, ut per se patet, variaram formarum organicarum constantium 
nisus formativi organici varias manifestationes morphologicas et biologicas 
sistentium fundatio et accuratior cognitio doctorum animum ad summa stu- 
dia assiduosque labores intendere debeat, species tamen male propositae pa- 
rumque fundatae scientiam potius confundunt quam amplificant. 
Quae quum ita sint, quas singula crania Rhinocerotis tichorhini in uni- 
versum singulisque partibus suis offerunt differentias paucis huc comprehen- 
dere liceat, ut ex eo cognoscatur speciei typum craniologicum generalem et 
specialem minus constantem esse quam multi crediderunt et e majori tantum 
objectorum copia species bene fundatas, praesertim inter se magis affines te- 
nuique limite divisas tutius derivari et distingui tantum posse*). 
Quoad longitudinem et latitudinem, ut tabula nostra craniorum variorum 
dimensiones sistens demonstrat, etiam animalium adultorum crania differunt, 
ita quidem, ut non solum longitudine vel latitudine per se consideratis, sed 
etiam latitudine cum longitudine summa vel vice versa comparatis varient. 
Quam ob rem specimina singula eorum plus minusve elongata et gracilia 
vel plus minusve abbreviata et torosa evadunt. 
Rostrum in universim spectatum, nec non singulae ejus partes (e. c. 
anterior vel superior ejus facies latitudinem prorsus constantem haud prae- 
*) Qua de causa in Palaconthologia, ut putarem, formae organicae maximo vel majori reliquiarum 
memoratu dignissimarum copia characteres numerosos tutissimos, in affinibus haud observandos 
pracbente innixae, illis minime erunt aequiparandae et aequo valore adjungendae, quae objectis 
notisque paucis e. c. singulis dentibus vel mandibulae vel eranii, vel adeo aliorum ossium frustulis 
a formis affinibus aegre tantum distinguntur. Formae itaque singulis vel nonnullis ossibus vel 
eorum fragmentis innixae, nisi typum genericum ultra omnes dubitationes limites positum pror- 
susque alienum re vera manifestent, specierum et generum dubiorum titulo a speciebus bene fun- 
datis prorsus sejungendae erunt. Sic. e. c. etiam ÆRhinoceros tichorhinus, leptorhinus, incisivus et 
Schleiermacheri, utpote species antediluvianae bene fundatae, reliquis Rhinocerotum generis 
speciebus fossilibus huc usque propositis formas dubias vel maxima ex parte adeo prorsus rejicien- 
das constituentibus minime aequiparandae, sed sejunctim proprio titulo describendae mihi videntur, 
ut alio loco in tractatu peculiari fusius exponam. 
